На основу члана 20. ст .1.тачка 4 и члана 32. став 1. тачка 6. Закона о локалној самоуправи („Службени гласник РС“, број 129/07, 83/14 – др. закон, 101/16 – др. закон, 47/2018 и 111/2021 – др. закон), а у складу са Законом о социјалној заштити („Службени гласник РС“, број 24/11 и 117/2022 одлука УС) и члана \_\_\_ Статута града/општине \_\_\_\_\_\_\_\_\_\_ („Службени лист \_\_\_\_\_\_\_“, број \_\_\_\_\_\_\_), Скупштина града/општине \_\_\_\_\_\_\_\_\_\_на седници одржаној дана \_\_\_\_\_\_ 202\_. године, донела је

**О Д Л У К У**

**О СОЦИЈАЛНОЈ ЗАШТИТИ ГРАДА/ОПШТИНЕ \_\_\_\_\_\_\_\_\_\_\_\_\_\_**

**I УВОДНЕ ОДРЕДБЕ**

**Предмет**

**Члан 1**

Одлуком о социјалној заштити града/општине \_\_\_\_уређују се врсте, услови и начин обезбеђивања права на материјалну подршке и услуга социјалне заштите које обезбеђује град/општина\_\_\_\_.

Сви појмови у овој одлуци употребљени у граматичком мушком роду подразумевају мушки и женски природни род лица на које се односе.

**Права на социјалну заштиту**

**Члан 2**

Сваки појединац и породица којима је неопходна друштвена помоћ и подршка ради савладавања социјалних и животних тешкоћа и стварање услова за задовољење основних животних потреба имају право на социјалну заштиту у складу са законом, у висини, под условима и на начин утврђен овом одлуком.

Права на социјалну заштиту обезбеђују се пружањем услуга социјалне заштите и материјалном подршком.

**Корисници социјалне заштите**

**Члан 3.**

Корисник права на материјалну подршку и услуге социјалне заштите је појединац, односно породица која се суочава с препрекама у задовољавању потреба, услед чега не могу да достигну или да одрже квалитет живота, или који немају довољно средстава за подмирење основних животних потреба, а не могу да их остваре својим радом, приходом од имовине или из других извора.

Породицом у смислу остваривања права из ове Одлуке сматрају се супружници и ванбрачни партнери, деца и сродници у правој линији без обзира на степен сродства, као и сродници у побочној линији до другог степена сродства, под условом да живе у заједничком домаћинству.

Корисници права на социјалну заштиту су грађани који имају пребивалиште на територији града /општине\_\_\_\_.

Право на социјалну заштиту у складу са одредбама ове Одлуке могу да остваре и избегла и интерно расељена лица са боравиштем на територији града/општине \_\_\_\_\_\_\_.

Изузуетно, право на социјалну заштиту могу да остваре и друга лица са боравиштем на територији града/општине \_\_\_\_\_\_\_\_\_\_\_\_\_\_, као и лица која имају потребу за неодложном интервенцијом, у складу са Законом.

**Средства за финансирање права и услуга социјалне заштите**

**Члан 4**

Средства за финансирање права и услуга предвиђених овом Одлуком обезбеђују се у буџету града /општине\_\_\_\_.

Средства за обезбеђивање мера материјалне подршке и услуга социјалне заштите могу се прибављати и путем донација, као и уступањем имовине, оснивањем задужбина и фондација, у складу са законом.

Имовина намењена социјалној заштити може се користити искључиво за обезбеђење услуга социјалне заштите.

Корисник учествује у обезбеђивању средства за пружање услуга социјалне заштите у складу социјално-економским статусом у обиму и на начин утврђен одлуком коју на предлог Градског/Општинског већа усваја Скупштина града/општине\_\_\_\_\_.

Трошкови поступка за остваривање права на материјалну подршку и услуге социјалне заштите предвиђене овом одлуком падају на терет буџета града/општине \_\_\_\_\_\_\_\_\_\_\_.

**Програм унапређења социјалне заштите**

**Члан 5**

За потребе унапређења социјалне заштите Скупштина града/општине \_\_\_\_\_\_\_\_\_\_\_\_ усваја Програм унапређења социјалне заштите, \_\_\_\_\_\_\_\_\_\_ у складу са методологијом за израду докумената јавних политика предвиђеном законом којим се уређује плански систем.

Средства за финансирање активности Програма из става 1 овог члана се обезбеђују се у складу са чланом 4 ове Одлуке.

**Међусекторске услуге**

**Члан 6**

У зависности од процењених потреба корисника, услуге социјалне заштите могу се пружати истовремено и комбиновано образовним, здравственим и другим услугама.

Усклађено пружање међусекторских услуга обезбеђује се закључивањем протокола о сарадњи.

**Сарадња са другим јединицама локалне самоуправе у обезбеђивању услуга социјалне заштите**

**Члан 7**

У циљу ефикаснијег обезбеђивање права у области социјалне заштите, надлежни орган града/општине \_\_\_\_\_ може остварити сарадњу и удруживање са другим јединицама локалне самоуправе, у складу са законом који уређује систем локалне самоуправе.

**II УСЛУГЕ СОЦИЈАЛНЕ ЗАШТИТЕ**

**Услуге социјалне заштите**

**Члан 8**

Услуге социјалне заштите су активности пружања подршке и помоћи појединцу и породици ради побољшања, односно очувања квалитета живота, отклањања или ублажавања ризика неповољних животних околности, као и стварања могућности да самостално живе у друштву.

Град/општина\_\_\_\_\_ на основу процењених потреба корисника и потенцијалних корисника услуга социјалне заштите обезбеђује следеће групе услуга социјалне заштите:

1. дневне услуге у заједници,

2. услуге смештаја,

3. услуге подршке за самосталан живот,

4. саветодавно – терапијске и социјално-едукативне услуге

**Дневне услуге у заједници**

**Члан 9**

Дневне услуге у заједници обухватају активности које подржавају боравак корисника у породици и непосредном окружењу.

Град/општина обезбеђује следеће дневне услуге у заједници:[[1]](#footnote-0)

1. Помоћ у кући за
2. Дневни боравак
3. Лични пратилац детета са сметњом у развоју
4. Свратиште

**Помоћ у кући**

**Члан 10**

Услуга помоћи у кући пружа се када је породична подршка недовољна или није расположива, у складу са идентификованим индивидуалним потребама појединца, који услед немоћи или смањења функционалних способности није у стању да живи без помоћи други лица.

**Дневни боравак**

**Члан 11**

Услуга дневног боравка састоји се у унапређењу квалитета живота корисника у властитој социјалној средини, кроз одржање и развијање социјалних, психолошких и физичких функција и вештина, како би се у што већој мери оспособили са самосталан живот.

**Лични пратилац детета са сметњама у развоју**

**Члан 12**

Услуга ангажовања личног пратиоца детета са сметњама у развоју састоји се у пружању детету одговарајуће индивидуалне практичне подршке ради укључивања у редовно школовање и активности у заједници, ради успостављања што већег нивоа самосталности.

**Свратиште**

**Члан 13**

Сврха услуге свратиште је пружање привремених или повремених интервенција и задовољавање тренутних потреба корисника, као и посредовање у обезбеђивању доступности других услуга у заједници.

**Услуге смештаја**

**Члан 14**

Услуге смештаја обезбеђују кориснику краткотрајни смештај, осигуравају му безбедност, задовољење његових основних потреба и приступ другим услугама и изналажење одрживих решења за кризну ситуацију, док се не утврди одговарајући облик заштите.

Услуге смештаја су усмерена ка успостављању осећања сигурности као основе за даљи напредак и оснаживање корисника ради подизања њихове способности за безбедан живот и укључивање у заједницу.

Град/општина\_\_\_ обезбеђује следеће услуге смештаја:

1) привремени смештај у прихватилиште за одрасла и старија лица,

2) привремени смештај у прихватилиште за децу и младе,

3) привремени смештај у прихватилиште за жртве злостављања, занемаривања и насиља у породици,

4) предах смештај

**Привремени смештај у прихватилиште за одрасла и старија лица**

**Члан 15**

Сврха услуге прихватилишта је обезбеђивање безбедности, задовољење основних потреба, изналажење одрживих решења и приступ другим услугама одраслих и старијих лица које се налазе у кризним ситуацијама, бескућницима и просјацима.

**Привремени смештаја у прихватилиште за децу и младе**

**Члан 16**

Услуга привременог смештаја за децу и младе пружа се деци и младима који се налазе у скитњи, без пратње и у различитим кризним ситуацијама, којима је потребан привремени смештај и процена потреба ради упућивања на коришћење других услуга.

**Привремени смештај у прихватилиште за жртве злостављања, занемаривања и насиља у породици**

**Члан 17**

Сврха услуге Прихватилишта за жртве породичног насиља је стварање услова за привремено и целовито збрињавање жена и деце која су изложена насиљу у породици и пружање базичне емоционалне, физичке и егзистенцијалне сигурности у процесу осамостаљивања за излазак из круга насиља.

Услугом се обезбеђује смештај и исхрана, приступ здравственој заштити, правна помоћ, саветовање и консултације, психосоцијална подршка, упућивање на оспособљавање за рад и повезивање са другим службама у заједници.

**Предах смештај**

**Члан 18**

Услуга предах смештаја има за сврху краткорочни и повремени смештај детета са сметњама у развоју и одраслог и старијег лица са сметњама у функционисању, који се обезбеђује као дневни, викенд или вишедневни смештај, чиме се пружа подршка како детету и одраслом и старијем лицу, тако и породици детета и породици одраслог и старијег лица у одржавању и побољшању квалитета њиховог живота с циљем останка детета, односно одраслог и старијег лица у породици.

Предах смештајем обезбеђује се краткорочна и повремена нега деци и младима са сметњама у развоју, одраслим и старијим лицима са сметњама у функционисању, очување постојећих потенцијала, унапређују се и развијају вештине самосталног живота, стварају могућности за укључивање у заједницу, као и за развијање, очување и унапређење снага породице.

**Услуге подршке за самосталан живот**

**Члан 19**

Услуге подршке за самосталан живот пружају се појединцу, да би се његове могућности за задовољење основних потреба изједначиле са могућностима осталих чланова друштва, да би му се побољшао квалитет живота и да би могао да води активан и самосталан живот у друштву.

Град/општина \_\_\_\_ обезбеђује следеће врсте услуга подршке за самосталан живот:

1) становање уз подршку за младе који се осамостаљују;

2) становање уз подршку за особе са инвалидитетом[[2]](#footnote-1);

3) персонална асистенција.

**Услуга становања уз подршку за младе који се осамостаљују**

**Члан 20**

Сврха услуге становања уз подршку за младе који се осамостаљују је помоћ и подршка у стицању самосталности и интеграције у заједницу.

**Услуга становања уз подршку за особе са инвалидитетом**

**Члан 21**

Сврха услуге становања уз подршку за особе са физичким инвалидитетом, интелектуалним или менталним тешкоћама јесте помоћ и подршка у стицању што већег степена самосталности који им омогућава квалитетнији независан живот у заједници.

**Услуга персоналне асистенције**

**Члан 22**

Сврха услуге персоналне асистенције је пружање одговарајуће индивидуалне практичне подршке која је кориснику неопходна за задовољавање личних потреба и укључивање у образовне, радне и друштвене активности у заједници, ради успостављања што већег нивоа самосталности.

**Саветодавно-терапијске и социјално-едукативне услуге**

**Члан 23**

Саветодавно-терапијске и социјално-едукативне услуге пружају се као вид помоћи појединцима и породицама, ради унапређивања породичних односа, превазилажења кризних ситуација и стицања вештина за самосталан и продуктиван живот у друштву.

**Члан 24.**

Посебном одлуком, коју скупштина града/општине \_\_\_\_\_ регулисаће се садржина, корисници услуге, као и начин обезбеђивања и пружања сваке од услуга предвениђених овом Одлуком.

**III ОБЕЗБЕЂИВАЊЕ УСЛУГА СОЦИЈАЛНЕ ЗАШТИТЕ**

**Обезбеђивање услуга социјалне заштите**

**Члан 25**

Услуге социјалне заштите превиђене овом Одлуком поверавају се установи социјалне заштите коју је основао/ла град/општина \_\_\_, уз услов да је установа лиценцирана за пружање услуга за које су прописани стандарди од стране министарства надлежног за послове социјалне заштите.

Услуге социјалне заштите из ове одлуке које се не могу обезбедити у потребном обиму у установи социјалне заштите које је основала град /општина\_\_\_, набављају се од лиценцираног пружаоца услуге социјалне заштите у складу са законом којим се уређују јавне набавке, кроз поступак јавне набавке услуга социјалне заштите.

Уговор о јавној набавци услуге закључује се између наручиоца услуге и одабраног овлашћеног пружаоца услуге социјалне заштите, и њиме се обавезно уређује начин плаћања, праћење и трајање пружања услуге, као и начин извештавања и услови раскида уговора.

Услуге за које нису прописани стандарди, иновационе и остале услуге социјалне заштите у складу са процењеним потребама локалне самоуправе могу се поверити установи социјалне заштите коју је основао/ла град/општина и/или набавити од другог пружаоца услуга социјалне заштите у складу са законом којим се уређују јавне набавке.

**Утврђивање цене услуге социјалне заштите**

**Члан 26**

Утврђивање цене услуге социјалне заштите врши се на основу методологије формирања цене улуге коју доноси Скупштина града/општине.

Методологија формирања цене услуга социјалне заштите садржи критеријуме и мерила за утврђивање цене услуга социјалне заштите које обезбеђује Град/општина\_\_\_\_\_\_\_\_\_\_\_\_.

Цена услуга социјалне заштите превиђене овом Одлуком, које пружа установа социјалне заштите \_\_\_\_\_\_\_\_\_\_\_\_\_\_\_\_\_\_ утврђује се одлуком Скупштине града/општине

Цена услуга социјалне утврђује се најмање једанпут годишње применом методологије формирања цене услуга из става 1 ове Одлуке.

Критеријуми и мерила из претходног става примењују се у структури цене услуга социјалне заштите које Град/општина набавља у поступку јавне набавке

**Учешће корисника у цени услуге социјалне заштите**

**Члан 27**

У зависности од социјално-економског статуса корисника, плаћање услуге може бити:

- у целости из средстава корисника, његовог сродника или трећег лица, у складу са одредбама Закона о социјалној заштити.

- уз делимично учешће корисника, његовог сродника, трећег лица и буџета јединице локалне самоуправе и

- у целости из буџета јединице локалне самоуправе.

Корисник учествује у плаћању услуге у складу са актом o методологији из члана 25. ове Одлуке.

**IV ПОСТУПАК ЗА КОРИШЋЕЊЕ УСЛУГА СОЦИЈАЛНЕ ЗАШТИТЕ**

**Покретање и спровођење поступка за коришћење услуга социјалне заштите**

**Члан 28**

Поступак за коришћење услуга предвиђених овом Одлуком спроводи Центар за социјални рад, по службеној дужности или на захтев корисника.

Иницијативу за покретање поступка из става 1. овог члана може поднети свако физичко или правно лице.

Ако настане сукоб месне надлежности са центром за социјални рад друге јединице локалне самоуправе, а Центар за социјални рад је започео поступак из става 1. овог члана, дужан је да до окончања тог сукоба обезбеди неопходну заштиту корисника.

**Одлука о коришћењу услуге**

**Члан 29**

Центар за социјални рад одлучује о коришћењу услуга предвиђених овом Одлуком применом одредаба закона којим се уређује општи управни поступак.

Ако водитељ случаја, односно, када је то законом и другим прописом одређено - стручни тим центра за социјални рад, процени да корисник има потребу за услугама предвиђених овом Одлуком члана, Центар за социјални рад издаје кориснику Упут за коришћење услуге.

Ако водитељ случаја, односно стручни тим центра за социјални рад процени да корисник нема потребу за услугом из става 1. овог члана, захтев за коришћење тражене услуге социјалне заштите одбиће се решењем.

**Право на жалбу**

**Члан 30**

Против решења којим се одбија захтев за коришћење услуге може се изјавити жалба у року од 15 дана.

Жалба из става 1. овог члана изјављује се Градском/Општинском већу као надлежном органу јединице локалне самоуправе за одлучивање у другом степену.

Одлука о жалби из става 1. овог члана доноси се у року од 30 дана.

О одбијању пружања услуге Центар за социјални рад одмах обавештава надлежно одељење Градске/Општинске управе и Одељење за инспекцијски надзор Министарства за рад, запошљавање, борачку и социјалну заштиту.

Центар за социјални рад подноси годишњи извештај о одбијању пружања услуга социјалне надлежном одељењу Градске/Општинске управе, Министарству за рад, запошљавање, борачка и социјална питања и Републичком заводу за социјалну заштиту.

**V ИНОВАТИВНЕ УСЛУГЕ СОЦИЈАЛНЕ ЗАШТИТЕ**

**Појам и развој иновативне услуге социјале заштите[[3]](#footnote-2)**

**Члан 31**

Град/општина\_\_\_\_\_\_\_\_\_\_ може, у складу са потребама локалне заједнице и процењеним потребама корисника а ради постизања веће ефективности и ефикасности социјалне заштите, покренути поступак развоја иновативне услуге.

Иновативном услугом се, у смислу ове Одлуке, сматра свака услуга која се разликује од услуга социјалне заштите које обезбеђује Град/општина \_\_\_\_\_\_\_\_\_\_\_\_према сврси, циљној групи, активностима, структуралним или функционалним стандардима.

Поступак развоја иновативне услуге спроводи се у ограниченом периоду, ради утврђивања оправданости трајног обезбеђивања те услуге.

Скупштина Града/општине\_\_\_\_\_\_\_\_\_\_\_\_\_ће посебном одлуком уредити садржај иновативне услуге, начин и период тестирања, као и праћење и вредновање постигнутих резултата.

**VI МЕРЕ МАТЕРИЈАЛНЕ ПОДРШКЕ**

**Корисници мера материјалне подршке**

**Члан 32**

Појединци и породице су корисници права на мере материјалне подршке под условима предвиђеним чланом 3 ове Одлуке.

Право на мере материјалну подршку не може да оствари:

1) Лице које је закључило уговор о доживотном издржавању,

2) Појединац, односно члан породице који је способан за рад, уколико одбије понуђено запослење, радно ангажовање на привременим, повременим и сезонским пословима, стручно оспособљавање, преквалификацију, доквалификацију.

3) Појединац, уколико му је радни однос престао његовом вољом, његовом сагласношћу или његовом кривицом, због дисциплинске или кривичне одговорности, осим ако је од престанка радног односа протекло годину дана, ако је по престанку радног односа наступила неспособност за рад или се сам стара о свом детету са сметњама у развоју тако да не може да буде радно ангажован.

**Врсте материјалне подршке**

**Члан 33**

Град/општина \_\_\_\_\_\_обезбеђује следеће врсте материјалне подршке:

1)материјална подршка у новцуи то:

1.1. једнократна новчана помоћ;

1.2. ванредна новчана помоћ.

2)материјална подршка у натури и то:

2.1. бесплатан оброку у Народној кухињи

2.2. опремање корисника за смештај у установу социјалне заштите или другу породицу.

**Критеријуми за остваривање права на мере материјалне подршке**

**Члан 34**

Критеријуми за остваривање права на мере материјалне подршке, надлежност и поступак за остваривање права и друга питања од значаја за обезбеђивање права на материјалну подршку биће дефинисана посебном одлуком.

Одлуку из става 1. овог члана, на предлог Градског/Општинског већа, усваја Скупштина града/општине.

**Једнократна помоћ**

**Члан 35**

Једнократна помоћ се обезбеђује појединцу или породици који се изненада или тренутно нађу у стању социјалне потребе.

Једнократна помоћ се обезбеђује у новцу и у натури.

Решење о признавању права на новчану помоћ у новцу доноси Центар за социјални рад у складу са Одлуком из члана 36 ове Одлуке.

**Једнократна помоћ у новцу**

**Члан 36**

Једнократну новчану помоћ као вид материјалне подршке могу користити појединац и породица, који се нађу у стању социјалне потребе, у случајевима неопходним за задовољење основних животних потреба, отклањање последица елементарних непогода, тешку болест, прихват по престанку смештаја у установу, као и у другим ванредним приликама које не могу самостално превазићи, а нарочито када немају никаквих прихода и не испуњавају услове за остваривања права на новчану социјалну помоћ која се обезбеђује из буџета Републике Србије.

Висина једнократне помоћи у новцу утврђује се у зависности од потреба корисника и расположивих буџетских средстава, и може се одобрити највише до износа новчане социјалне помоћи за појединца, која се финансира из буџета Републике Србије, према последњем објављеном податку.

Једнократна новчана помоћ може се одобрити истом кориснику највише три пута у току године, а само изузетно више пута у току године, уколико укупна средства примљена по овом основу не прелазе износ просечне нето зараде по запосленом у Републици Србији према последњем објављеном податку у моменту подношења захтева.

Исплату једнократних новчаних помоћи врши Центар за социјални рад.

**Ванредна новчана помоћ**

**Члан 37**

Право на ванредну новчану помоћ могу остварити:

1) породице у којима несрећним случајем наступи смрт једног или више чланова породичног домаћинства;

2) појединац који се разболи од тешке болести, односно породице чији се члан разболи од тешке болести;

3) појединци и породице у другим изузетно тешким ситуацијама по оцени стручног тима Центра.

Услов за остваривање права на ванредну новчану помоћ је да просечни месечни приход породице у претходна три месеца, у односу на месец у коме је поднет захтев, не прелази износ просечне нето зараде у Републици Србији према последњим објављеним подацима органа надлежног за послове статистике.

Ванредне новчане помоћи могу се исплатити највише у збирном износу до једне и по просечне нето зараде у Републици Србији према последњем објављеном податку у моменту подношења захтева.

Право на ванредну новчану помоћ може се остварити једном, а изузетно више пута у току године без обзира на основ, а по процени Стручног тима Центра за социјални рад.

Решење о признавању права на ванредну новчану помоћ доноси Центар за социјални рад у складу са општим актом о додели једнократне и ванредне новчане помоћи.

Исплату ванредних новчаних помоћи врши Центар за социјални рад.

**Помоћ у натури**

**Члан 38**

Град/општина обезбеђује следеће мере материјалне подршке у натури:

1) Бесплатан оброк у народној кухињи

2) Опремање корисника за смештај у установу социјалне заштите или другу породицу

**Бесплатан оброк у наредној кухињи**

**Члан 39**

Право на бесплатан оброк има лице које је корисник права на новчану социјалну помоћ, као и друга лица у стању социјалне потребе, по стручној процени Центра за социјални рад и Црвеног крста.

Поступак припреме и поделе бесплатних оброка организује и спроводи Црвени крст, односно друго правно и физичко лице са којим град/општина закључи уговор по окончаном поступку јавне набавке за избор пружаоца ове услуге.

**Опремање корисника за смештај у установу социјалне заштите или другу породицу**

**Члан 40**

Право на ову врсту материјалне подршке има корисник који стекне услове за смештај у установу социјалне заштите или у другу породицу, а који није у могућности да прибави опрему у складу са стандардима које је прописало надлежно министарство, односно установа социјалне заштите у коју се врши смештај.

Опрему корисника у складу са прописаним стандардима набавља Центар за социјални рад.

**Поступак за остваривање права на мере материјалне подршке**

**Члан 41**

Поступак за остваривање права на мере материјалне подршке покреће се на захтев корисника или по службеној дужности.

По захтевима за коришћење права на мере материјалне подршке из ове одлуке, у првом степену решава Центар за социјални рад решењем о признавању права на меру материјалне подршке за коју је поднет захтев.

**Право на жалбу**

**Члан 42**

Корисник коме није признато право на мере материјалне подршке из ове одлуке има право жалбе у року од 15 дана.

По жалбама на првостепене одлуке у другом степену одлучује Градско/Општинско веће града/општине \_\_\_\_\_ .

**VII ПРЕЛАЗНЕ И ЗАВРШНЕ ОДРЕДБЕ**

**Члан 43**

Ступањем на снагу ове одлуке престаје да важи Одлука о социјалној заштити града/општине \_\_\_\_\_\_\_\_\_\_\_\_\_("Службени лист града/општине\_\_\_\_“ бр.\_\_од \_\_\_\_.године).

**Члан 44**

Ова одлука ступа на снагу осмог дана од дана објављивања у "Службеном листу града /општине\_\_\_\_" .

**Република Србија**

**Град/Општина**

**Скупштина града/општине Председник**

**Број: Скупштине града/општине**

**Дана:**

1. Локална самоуправа, у складу са локалном нормативном праксом, може одлучити да овом „ кровном“ одлуком о социјалној заштити: регулише сва питања од значаја за обезбеђивање и пружање сваке од услуга које обезбеђује у заједници. у оквиру ове одлуке представи сврху услуге, а посебном одлуком регулише питања од значаја за обезбеђивање и пружање сваке од услуге коју обезбеђује у заједници Стална конференција градова и општина је припремила моделе за све услуге социјалне заштите за које су прописани стандарди Правилником о ближим условима и стандардима за пружање услуга социјалне заштите ( „Службени гласник РС“ бр.42/2013,89/2018 и 73/2019) [↑](#footnote-ref-0)
2. Према одредбама Закона о социјалној заштити, чл.206. услуга становање уз подршку за особе са инвалидитетом се финансира из буџета ЈЛС чији је степен развијености, утврђен у складу са прописима којима се уређује разврставање јединица локалне самоуправе према степену развијености - изнад републичког просека. [↑](#footnote-ref-1)
3. Чланом 209. ст.1. Закона о социјалној заштити предвиђено је да се из буџета ЛС, поред осталог, финансирају и: остале услуге социјалне заштите у складу са потребама локалне самоуправе (тачка 5) и иновационе услуге ( тачка 9) [↑](#footnote-ref-2)